# kennebeut
## Brezhoneg
### Etimologiezh

    Savet gant ken ha nebeut.

### Adverb

kennebeut
* Adverb implijet en ur frazenn er stumm-nac'h, e-lec'h ivez:
** — [...]. Hini ac'hanomp n'her goar, hag ar re a zigas bevanz d'eomp, ne c'houzont ket ken nebeut, her goulenn em beuz great digant-ho. [...]. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 105.)
** — Mad, efidandomen, hon Aoutrou persoun-ni ne ket eur ginaouek eo, ken nebeut. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 315.)
** Hejal a reont o fenn e-giz da lavarout : « Ne daimp ket kennebeut. Bez disoursi. » — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 184.)
* Gant ha:
** N'eo ket deiz c'hoazh, hag evelato n'eo ket noz kennebeut. — (Lan Inizan, Emgann Kergidu 1, Brest, 1877, eil emb. Al Liamm 1977, p. 100.)
** Met n’en devoa ket a beadra d’o argouraoui, ha boued da rei d’ezo n’en devoa mui kennebeut. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 104.)
* Gant na (stagell-genurzhiañ):
** — Nag evidomp-ni ken nebeut, eme an oll. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 5.)
** Ne ankounac'haomp ket ken nebeut hor mignouned, ha leveromp eun De Profundis evit ar re a zo marvet e Kergidu. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 11.)
** Er gambr kentañ ne voe kavet netra, nag en eil ken nebeut. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 163.)
** Nak hen, ken nebeut, ne d-ea var dro den ; ne veze zoken na var dro belek, na var dro iliz ebed. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 299.)
** Me na gredan ket ober ’velte, na kennebeut an daou velek a zo roet d’in da gamaraded kambr, au Au. Grenier, euz a Baris, hag an Au. Dutilleul, euz Eskopti Kambre. MBJ 34
** Na me kennebeut, EK 1/62
** Ne oa ket troet kennebeut d’en em fichan, evel ma ve an darn vrasan eus an dud yaouank. BASE 1912 /428

#### Deveradoù

* kennebeut all

### Pennad kar

* ken nebeut